**ΝΟΜΟΣΧΕΔΙΟ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΤΗΣ ΠΡΟΣΒΑΣΗΣ ΣΤΟ ΕΠΑΓΓΕΛΜΑ ΤΟΥ ΟΔΙΚΟΥ ΜΕΤΑΦΟΡΕΑ ΝΟΜΟ**

|  |  |
| --- | --- |
|  | Η Βουλή των Αντιπροσώπων ψηφίζει ως ακολούθως: |
| Συνοπτικός τίτλος.  101(Ι) του 2001  171(Ι) του 2002  36(Ι) του 2003  261(Ι) του 2004  37(Ι) του 2005  45(Ι) του 2005  54(Ι) του 2005  36(Ι) του 2006  180(Ι) του 2007  71(Ι) του 2008  15(Ι) του 2009  101(Ι) του 2009  38(Ι) του 2011  157(Ι) του 2013  4(Ι) του 2014  116(Ι) του 2014  9(Ι) του 2015  7(Ι) του 2017. | 1. Ο παρών Νόμος θα αναφέρεται ως ο περί της Πρόσβασης στο Επάγγελμα του Οδικού Μεταφορέα (Τροποποιητικός) Νόμος του 2023 και θα διαβάζεται μαζί με τους περί της Πρόσβασης στο Επάγγελμα του Οδικού Μεταφορέα Νόμους του 2001 μέχρι 2017 (που στο εξής θα αναφέρονται ως ο «βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί της Πρόσβασης στο Επάγγελμα του Οδικού Μεταφορέα Νόμοι του 2001 μέχρι 2023. |
| Τροποποίηση του άρθρου 2 του βασικού νόμου. | 2. Το εδάφιο (1) του άρθρου 2 του βασικού νόμου τροποποιείται με την αντικατάσταση σε αυτό του ορισμού του όρου «διαστική διαδρομή», με τον ακόλουθο νέο ορισμό:  «διαστική διαδρομή» σημαίνει διαδρομή μεταξύ δυο ή περισσοτέρων πόλεων, η οποία καθορίζεται από την Αναθέτουσα Αρχή, πραγματοποιείται σε αυτοκινητόδρομο ή δρόμο ταχείας κυκλοφορίας ή σε δευτερεύον οδικό δίκτυο και περιλαμβάνει στάσεις στις πόλεις ή σε κύρια συνδετικά σημεία του δικτύου των δημόσιων επιβατικών μεταφορών.» |